བ་ལུང་སྙིང་རྗེ་ཆེན་པོ་ལ་སྤྲིངས་པ། བ་ལུང་སྙིང་རྗེ་ལ། ༈ བ་ལུང་སྙིང་རྗེ་ཆེན་པོའི་དྲུང་དུ། སྔ་སོར་མཁས་བཙུན་ཆོས་རྗེའི་གདུང། །བློ་གྲོས་རྒྱལ་མཚན་ཤངས་ཚལ་རྣམས། །ཕུལ་བ་སྨིན་པས་ཡིད་དབང་ཚིམ། །སླར་ཡང་ཕྱོགས་འདིར་གསུང་ཤོག་དང། །བཟོ་ཁྱད་ལྡན་པའི་ཟངས་མའི་སྣོད། །འགྲོ་ཀུན་དོན་དུ་སྦྱིན་སྟོང་ཚུལ། །གནས་ལུགས་སྙིང་ལ་ལྗེན་པར་མཆིས། །ངེད་རང་རང་བཞིན་བྱ་བྲལ་ཉིད། །ཉིད་ཀྱི་ཐུགས་ལ་གསལ་བ་ལྟར། །ལྟར་སྣང་ཕ་ཡུལ་རབ་སྤངས་ནས། །ནས་འབྲུ་མོད་པའི་ཕྱོགས་ལ་ཐེགས། །སྐྱེར་སྒོམ་བཀྲ་ཤིས་མ་རྒན་མོའི། །སྒྲོ་འདོགས་ཆོད་ནས་ཉིད་ཀྱི་ཕྱིར། །ཁ་སླངས་དམ་བཅས་མི་འདོར་བར། །ཅི་ནས་ཤོག་ཅིག་ཕྲིན་དུ་འབུལ། །